Himma dai Matasa: Sarrafa shara zuwa kudi | Himma dai Matasa | DW | 13.11.2019
Himma dai Matasa: Sarrafa shara zuwa kudi
Wata matsashiya a Gombe na tattara shara tare da sarrafa ta zuwa wasu abubuwa domin samun kudi, inda kuma ta koyawa mata da 'yan mata har ma da samari wanann san'ar domin samun abin dogaro da kansu.
Amfani da shara domin samar da makamashi da kayan kwalliya
Matashiya Khadija Abubakar Bobbo wacce ta ke kokarin kamala digirin digirgir, ta na sarrafa kusan kowace irin shara zuwa abin da za a iya sayarwa ko kuma a yi amfani da shi a gida domin kawa ko sauran amfanin yau da kullum. Daga cikin abubuwan da take sarrafawa akwai bawon gyada da dusar shinkafa da bawon kwakwa, inda ta ke yin gawayi da ake girki da shi wanda baya hayaki kuma ya na biyan bukatar iyalai. Haka kuma Khadija na sarrafa takardu da kwalaye gami da robobin ruwa da aka watsar zuwa kayan kawata gidaje da ofisoshi da kuma sarrafa leda zuwa abin da ake gyara gidaje da su.
Khadija ta ce kwalliya na biya mata kudin sabulu da wannan sana'a kasancewar ta na samun nasarar tsabtace muhalli tare da farantawa al'umma musamman matan aure ta hanyar koya musu abin dogaro da kai. Sai dai babban Kalubalen da ta ke samu shi ne na karancin masu gidan rana da za ta rinka sayen kayayyakin aiki ta na koyawa matasa da kuma yadda matasan da dama ba sa ci gaba da sana'ar bayan sun koya. Masana na ganin wannan hobbasa ta matashiya Khadija da riba biyu, wato na samar da sana'a da kuma alkinta muhalli, musamman ganin yadda sauyi ko kuma dumamar yanayi ke addbar al'umma a duniya baki daya.
Rahoton matashiya mai amfani da shara domin samar da makamashi da kayan kawata daki
Kwanan wata 13.11.2019
Mawallafi Al-Amin Suleiman Muhammad (LMJ)
Muhimman kalmomi HdM, Himma dai Matasa, Najeriya, Shara, Gombe, Matashiya
Permalink https://p.dw.com/p/3Svnj
Himma dai Matasa: Sana'ar sarrafa man gashi a Najeriya 19.02.2020
A Najeriyas wata matashiya da ta yi karatun har matakin digiri na biyu a garin Minna da ke jihar Niger ta rungumi sana’ar sarrafa man gashi na mata, sana’ar da a yanzu take ba ta damar dogaro da kai.
Matashiya mai sarrafa shara a Gombe 14.11.2019
A Najeriya wata matashiya a jihar Gombe da ke yankin Arewa maso Gabashin kasar, na amfani da shara domin samar da makamashi da kayan adon gida da daki. Matashiyar dai kan yi amfani da takaddu da robobin ruwa da makamantansu, domin sake sarrafa su zuwa wani abin amfanin na daban.